钦定古今图书集成/理学汇编/学行典/第214卷 > 李宗学
## 钦定古今图书集成/理学汇编/学行典/第214卷 > 李宗学

按《峄县志》：“李宗学，字致用，由宋元来世，为峄著姓。父
谦，以乡举历五庠博士。晚年大宗伯吕震荐为给事
中，辞不就，遂归老于家。宗学始在诸生时，事父极孝，
每父出郭门，宗学辄随跪送郊关外，俟瞻望不见乃
起，率以为常。父婴病，朝夕侍汤药不懈，至亲尝粪甘，
抚心跌足，泪下如雨。及没而葬，结庐冢上，三历寒暑”，
始归所居。墓前有池，水，中出五色气，上烛天。乡民以
为“孝感。”